b'\n_START_ARTICLE_\nPan European Game Information\n_START_PARAGRAPH_\nPan European Game Information (okraj\xc5\xa1ano PEGI; angle\xc5\xa1ko vseevropska informacija o igri; vzdevek Piggy) je evropski ocenjevalni sistem vsebine videoiger. Razvila ga je Interactive Software Federation of Europe (ISFE) in je v uporabi od aprila 2003. Sistem PEGI se uporablja v 30 evropskih dr\xc5\xbeavah in ni vezan na Evropsko unijo._NEWLINE_Sodelovanje je prostovoljno po preudarku razvijalca igre. Za pridobitev ocenitve kateregakoli dela programja razvijalec izpolni vpra\xc5\xa1alnik, ki ga nato ovrednoti Nizozemski in\xc5\xa1titut za razvrstitev avdiovizualnega medija (NICAM), in poda rating. Sistem temelji tudi na nizozemskem sistemu Kijkwijzer._NEWLINE_Za poljuben del programske opreme obstajata dva dela razvrstitve - predlagana najmanj\xc5\xa1a starost in do sedem opisov vsebine, kot so na primer: raba trdega jezika, nasilja, nedostojne spolnosti ipd. Zadnja dodana je ikona, ki ozna\xc4\x8duje hazardiranje.\n_START_SECTION_\nObmo\xc4\x8dja uporabe PEGI\n_START_PARAGRAPH_\nPEGI se uporablja v 30 evropskih dr\xc5\xbeavah (sicer brez vpliva na zakonitost): Avstrija, Belgija, Bolgarija, Ciper, \xc4\x8ce\xc5\xa1ka, Danska, Estonija, Finska (tudi krajevni sistem ocenjevanja VET/SFB kadar PEGI ne ustreza), Francija, Gr\xc4\x8dija, Irska, Islandija, Italija, Latvija, Litva, Luksemburg, Mad\xc5\xbearska, Malta, Nem\xc4\x8dija (uporablja se le pri nekaterih igrah skupaj s sistemom USK. Primer igre, ki uporablja ocenjevanje PEGI in USK, je Halo 2), Nizozemska, Norve\xc5\xa1ka, Poljska, Portugalska, Romunija, Slova\xc5\xa1ka, Slovenija, \xc5\xa0panija, \xc5\xa0vedska, \xc5\xa0vica, Zdru\xc5\xbeeno kraljestvo (\xc4\x8de ima igra dolo\xc4\x8dene vsebine, se uporablja ocenjevanje BBFC).'